**PASKOLOS SUTARTIS NR. TCovP-2021-**Sprendimo numeris

2021 m. [mėnesis] [diena] d.

**SPECIALIOSIOS SĄLYGOS**

Šią paskolos sutartį (toliau – „Paskolos sutartis“) sudaro:

**Uždaroji akcinė bendrovė „INVESTICIJŲ IR VERSLO GARANTIJOS“,** toliau Invega, juridinio asmens kodas 110084026, atstovaujama Kreditavimo skyriaus vadovo Laimio Kindurio, registruotos buveinės adresas Konstitucijos pr. 7, 09308 Vilnius, Lietuva, elektroninio pašto adresas [info@invega.lt](mailto:info@invega.lt) (toliau – „Invega“)

Ir

**[Pavadinimas]** juridinio asmens kodas [kodas], atstovaujama [pareigos] [Vardas ir Pavardė],

registruotos buveinės adresas [Adresas], elektroninio pašto adresas [adresas] (toliau – „Paskolos gavėjas“)

(toliau kiekvienas atskirai – „Šalis“, o abu kartu – „Šalys“).

Paskolos sutartis susideda iš šių Specialiųjų sąlygų ir Bendrųjų sąlygų, ir jei nurodyta, kitų priedų prie Paskolos sutarties, kurie Šalių pasirašomi kartu su šiomis Specialiosiomis sąlygomis.

Visos šiose Specialiosiose sąlygose vartojamos iš didžiosios raidės rašomos sąvokos turi Bendrosiose sąlygose apibrėžtą reikšmę bei yra atitinkamai aiškinamos, jeigu kontekstas akivaizdžiai nereikalauja kitaip. Esant prieštaravimų tarp Specialiųjų sąlygų ir Bendrųjų sąlygų, taikomos Specialiosios sąlygos.

**PAGRINDINĖS PASKOLOS SĄLYGOS**

## Pagrindinės Paskolos gavėjui suteikiamos Paskolos sąlygos:

|  |  |
| --- | --- |
| 1. **Aprašas** | Paskola suteikta vadovaujantis skatinamosios finansinės priemonės „Tiesioginės Covid-19 paskolos“ įgyvendinimo sąlygų aprašu, patvirtintu UAB „Investicijų ir verslo garantijos“ generalinio direktoriaus 2021 m. sausio 19 d. įsakymu Nr. B-14 |
| 1. **Paskolos suma ir valiuta** | [suma] Eur |
| 1. **Paskolos išmokėjimo terminas** | Paskola išmokama Paskolos gavėjui ne vėliau kaip per 5 (penkias) darbo dienas po Paskolos sutarties pasirašymo. |
| 1. **Paskolos paskirtis** | Paskola skiriama Paskolos gavėjo apyvartinėms lėšoms, išskyrus Netinkamoms išlaidoms, nurodytoms Apraše, finansuoti.  Paskolos lėšomis gali būti apmokamos patirtos (ir (arba) planuojamos patirti) išlaidos nuo 2020 m. spalio 1 d. iki 2022 m. vasario 28 d.  Patirtos išlaidos, tai išlaidos, kurias Paskolos gavėjas patyrė (ir (arba) patirs) pagal PVM sąskaitas faktūras, išankstines sąskaitas, sąskaitas faktūras, sutartis ir pan., išrašytas (arba kai jų apmokėjimo terminas baigiasi) ne anksčiau kaip nuo 2020 m. spalio 1 d. ir ne vėliau kaip per 8 mėnesius po Paskolos pasirašymo.  Suėjus nurodytam terminui, nepanaudotą Paskolos lėšų sumą Paskolos gavėjas turi grąžinti „Invegai“ ne vėliau kaip per 10 darbo dienų.  Paskolos panaudojimą pagrindžiančiais dokumentais laikomos PVM sąskaitos faktūros, išankstinės sąskaitos, sąskaitos faktūros, sutartys ir pan. (kurios Paskolos lėšomis apmokėtos tik po Paskolos išmokėjimo Paskolos gavėjui) bei paskolinių arba atsiskaitomųjų sąskaitų išrašai ir (ar) mokėjimų nurodymai, ir (ar) kasos čekiai, ir (ar) grynųjų pinigų paėmimo kvitai.  Netinkamais Paskolos panaudojimą pagrindžiančiais dokumentais laikomos tos PVM sąskaitos faktūros, išankstinės sąskaitos, sąskaitos faktūros, sutartys ir pan., kuriais remiantis buvo apmokėtos išlaidos pagal skatinamąją finansinę priemonę „Paskolos turizmo ir viešojo maitinimo paslaugų teikėjams“ **suteiktą paskolą** [Nr...] |
| 1. **Palūkanos** | [palūkanų dydis] proc. metinių palūkanų |
| 1. **Paskolos suteikimo būdas:** | Linijinis paskolos grąžinimo metodas |
| 1. **Paskolos grąžinimas** | Paskola pradedama grąžinti praėjus 6 mėnesiams nuo paskolos sudarymo dienos.  Paskolos grąžinimo pabaiga 202X m. [mėnesis] [diena] d. |
| 1. **Įmokų mokėjimo grafikas** | Invegai, išmokėjus paskolą ar jos dalį yra sudaromas įmokų mokėjimo grafikas. Paskola ar Palūkanos mokamos pagal sudarytą Įmokų mokėjimo grafiką, įmokas pervedant kas mėnesį, Įmokų mokėjimo grafike nustatytą Mokėjimo dieną. Įmokų mokėjimo grafikas, paskolos gavėjui, pateikiamas elektroniniu paštu. Įmokų mokėjimo grafikas atnaujinamas, pasikeitus Paskolos grąžinimo terminui, arba kai grąžinama Paskolos dalis. Penkios dienos prieš sutartyje nustatytą Mokėjimo dieną, Paskolos gavėjui išsiunčiamas įmokos, pagal sudarytą Įmokų mokėjimo grafiką, mokėjimo priminimas. |
| 1. **Įmokų mokėjimo diena** | Kiekvieno kalendorinio mėnesio 5 / 15 / 25 diena |
| 1. **Prievolių įvykdymo užtikrinimo priemonės** | Netaikoma |
| 1. **Papildomos sąlygos** | 11.1. Netaikoma Bendrųjų sąlygų 5.1 p., 5.2 p.  11.2. Paskolos sutarties sąlygų pakeitimo mokestis, kai Paskolos sutarties sąlygų pakeitimo poreikį inicijuoja Paskolos gavėjas - 100 EUR. |

## Sąskaitų, į kurias vykdomas Paskolos išmokėjimas arba mokamos Įmokos, atitinkamai, rekvizitai yra:

|  |  |
| --- | --- |
| 1. **Paskolos gavėjo sąskaitos rekvizitai** | Sąskaitos Nr. [numeris] |
| 1. **INVEGOS fondo sąskaitos rekvizitai** | Sąskaitos Nr. LT744010051005516327  Luminor Bank AS Lietuvos skyrius, Banko kodas 40100 |
| 1. **Sutarties paruošimo ir įforminimo mokestis** | Netaikomas. |
| 1. **Delspinigiai** | Paskolos gavėjui vėluojant vykdyti savo įsipareigojimus pagal Paskolos sutartį, jis privalo mokėti 0,04 (nulis ir keturios šimtosios) procento dydžio delspinigius už kiekvieną pradelstą mokėti dieną |
| 1. **Kliento elektroninis paštas (šiuo elektroniniu paštu bus siunčiama visa su paskola susijusi informacija)** | XXXX@gmail.com |
| 1. **Aprašo sąlygos** | 1. Paskolos sutarčiai taikomos visos Aprašo sąlygos, įskaitant:    1. Paskolos gavėjo prašymu, pirminė Paskolos trukmė pagal Aprašą, kuri yra trumpesnė nei 72 (septyniasdešimt du) mėnesiai, gali būti pratęsta, tačiau ne ilgesniam už leistiną ilgiausią, 72 (septyniasdešimt dviejų) mėnesių laikotarpį, terminą skaičiuojant nuo Paskolos sutarties pasirašymo dienos. Už Paskolos trukmės pratęsimą Paskolos gavėjas privalo sumokėti Invegos nustatytą Paskolos pratęsimo mokestį. Visai Paskolos sumai turi būti perskaičiuojamos Paskolos palūkanos ir pritaikoma didesnė palūkanų norma, įvertinant visą Paskolos trukmę, įskaitant Paskolos pratęsimo laikotarpį.    2. Paskolos gavėjo prašymu, Invegai sutikus, Paskolos grąžinimas gali būti atidėtas iki 6 mėnesių. Už Paskolos trukmės pratęsimą Paskolos gavėjas privalo sumokėti Invegos nustatytą Paskolos sutarties sąlygų pakeitimo mokestį.    3. Jei nustatoma, kad Paskolos gavėjas pateikė neteisingą informaciją ir (ar) dokumentus ir (ar) nuslėpė informaciją, turinčią reikšmės Paskolos suteikimui, Paskolos gavėjas privalo grąžinti visą neteisėtai gautą valstybės pagalbą su palūkanomis, tai yra Paskolą su Paskolos sutartyje nustatytomis palūkanomis ir palūkanomis, apskaičiuotomis nuo valstybės pagalbos suteikimo dienos iki jos išieškojimo dienos, kaip nustatyta Reglamente (ES) 2015/1589.    4. Finansavimas negali būti skirtas:       1. išsimokėti dividendus, mažinti kapitalą išmokant lėšas dalyviams, supirkti savas akcijas ar atlikti kitokius mokėjimus iš kapitalo Paskolos gavėjo dalyviams, taip pat negali būti skirtas grąžinti arba suteikti paskolas Paskolos gavėjo dalyviams;       2. Paskolos gavėjo turimiems finansiniams įsipareigojimams refinansuoti , t. y. Paskolos gavėjo turimų įsipareigojimų finansų įstaigoms išankstiniam grąžinimui ar refinansavimui, taip pat įsipareigojimams kitiems asmenims pagal paskolos arba kreditavimo sutartis grąžinti anksčiau nei pagal nustatytą grafiką;       3. investicijoms (įskaitant ir rekonstrukciją).    5. Paskolos gavėjas per visą Paskolos laikotarpį be išankstinio rašytinio Paskolos davėjo sutikimo negali mokėti dividendų ar tantjemų, supirkti Paskolos gavėjo kapitalo dalių (akcijų) ir (ar) išmokėti pelno dalies Paskolos gavėjo dalyviui (-iams) kitokiais būdais.    6. Suteikiama Paskola yra valstybės pagalba, kuri teikiama pagal 2020 m. kovo 19 d. Europos Komisijos komunikato Nr. 2020/C 91 I/01 „Laikinoji valstybės pagalbos priemonių, skirtų ekonomikai remti reaguojant į dabartinį COVID-19 protrūkį, sistema“ su paskutiniais pakeitimais, padarytais 2020 m. spalio 13 d. Europos Komisijos komunikatu Nr. 2020/C 340 I/01 (toliau – Komunikatas).    7. Pagal Aprašą teikiama valstybės pagalba gali būti sumuojama vadovaujantis Komunikato 20 ir 26a punktų nuostatomis. Bendra valstybės pagalbos suma Paskolos gavėjui negali viršyti Komunikato27 punkto d papunkčio i ir ii papunkčiuose nustatytų ribų.    8. Paskolos gavėjas įpareigotas sudaryti galimybę Europos Komisijos, Europos Audito Rūmų, Finansų ministerijos, Ekonomikos ir Inovacijų ministerijos, Lietuvos Respublikos valstybės kontrolės, Finansinių nusikaltimų tyrimo tarnybos prie Vidaus reikalų ministerijos, Lietuvos Respublikos specialiųjų tyrimų tarnybos, Konkurencijos tarybos įgaliotiems atstovams, „Invegos“, kitiems ES institucijų ir ES įstaigų bei tinkamai įgaliotų nacionalinių subjektų atstovams, turintiems teisę tikrinti, kaip panaudojamos Priemonės lėšos atlikti patikrinimą, įvertinant Paskolos gavėjo įsipareigojimus pagal Paskolos sutartį vykdymą. |

## Šalys, pasirašydamos Paskolos sutartį, neatšaukiamai ir besąlygiškai patvirtina, kad perskaitė, suprato ir pritarė visoms tiek Specialiųjų sąlygų, tiek Bendrųjų sąlygų, tiek ir Aprašo nuostatoms.

**ŠALIŲ PARAŠAI**

|  |  |
| --- | --- |
| **Paskolos gavėjas:**  \_\_\_\_\_\_\_\_\_\_\_\_\_\_\_  **[Pareigos]**  [Vardas ir Pavardė] | **Invega:**  \_\_\_\_\_\_\_\_\_\_\_\_\_\_\_  **Kreditavimo skyriaus vadovas**  Laimis Kindurys |

**PASKOLOS SUTARTIS**

**NR. TCovP-2021-**Sprendimo numeris

2021 m. [mėnesis] [diena] d.

**BENDROSIOS SĄLYGOS**

# SĄVOKOS

* 1. Pagrindinės vartojamos sąvokos

**Aprašas** – Specialiosiose sąlygose nurodytas dokumentas, nustatantis pagrindines Paskolų teikimo sąlygas.

**Bendrosios sąlygos** – šios Paskolos sutarties sąlygos, kuriose nustatomos Paskolos gavėjo ir Invegos teisės ir pareigos, Paskolos suteikimo ir grąžinimo tvarka, įsipareigojimų nevykdymo teisinės pasekmės, Paskolos sutarties keitimo ir nutraukimo tvarka bei kitos sąlygos;

**Invega** – UAB „Investicijų ir verslo garantijos“, juridinio asmens kodas 110084026;

**Įmoka** – pinigų suma, susidedanti iš grąžinamos Paskolos dalies ir (ar) Palūkanų dalies, kurią kas mėnesį Paskolos gavėjas moka Invegai, ir kurios dydis ir mokėjimo terminai nustatyti šioje Paskolos sutartyje ir Įmokų mokėjimo grafike;

**Palūkanos** – Invegai kas mėnesį mokama palūkanų suma, kuri apskaičiuojama nuo išmokėtos ir negrąžintos Paskolos sumos. Metinė palūkanų norma nustatyta Specialiosiose sąlygose. Mokėtina palūkanų suma pateikiama Invegos Paskolos gavėjui Įmokų mokėjimo grafike;

**Paskola** – pagal Aprašo nustatytas finansavimo sąlygas ir Invegos vidaus tvarkas, Paskolos gavėjui suteikta ir (ar) išmokėta finansuotina suma;

**Paskolos gavėjas** – Specialiosiose sąlygose nurodytas verslo subjektas;

**Įmokų mokėjimo grafikas** Paskolos gavėjui pateikiamas Paskolos sutartyje nurodytu elektroniniu paštu, kai atliekamas paskolos, ar jos dalies išmokėjimas. Atlikus Paskolos, ar Paskolos dalies išmokėjimą arba Paskolos gavėjui grąžinus dalį Paskolos sumos, Invega, atsižvelgdama į negrąžintos Paskolos dalį, Paskolos gavėjui išsiunčia sudarytą/patikslintą Įmokų mokėjimo grafiką

**Paskolos grąžinimo terminas** – Specialiosiose sąlygose numatyta data, iki kurios Paskolas gavėjas įsipareigoja grąžinti Invegai visą Paskolą ir įvykdyti kitus pagal Paskolos sutartį prisiimtus įsipareigojimus;

**Paskolos sutartis** – ši sutartis, kurią sudaro Bendrosios sąlygos ir Specialiosios sąlygos, su visais jos priedais, pakeitimais ir papildymais;

**Įmokos mokėjimo diena –** konkreti Įmokos atlikimo diena, nurodyta Paskolos sutartyje.

**Prievolių įvykdymo užtikrinimo priemonė** – Specialiosiose sąlygose nurodyta Invegos naudai pateikiama tinkamo ir savalaikio Paskolos gavėjo prievolių, kylančių pagal Paskolos sutartį, įvykdymo užtikrinimo priemonė (jeigu taikoma);

**Specialiosios sąlygos** – šios Paskolos sutarties sąlygos, kuriose nurodytos Šalys, Paskolos suma, Palūkanų norma, Paskolos grąžinimo atidėjimo terminas, Paskolos grąžinimo terminas ir kitos pagrindinės suteikiamos Paskolos sąlygos;

**Šalis** – Invega arba Paskolos gavėjas, priklausomai nuo konteksto;

**Šalys** – Invega ir Paskolos gavėjas kartu;

# Paskolos sutartyje vartojamų sąvokų viena giminė apima visas gimines, o nuorodos į vienaskaitą apima ir daugiskaitą (ir atvirkščiai).

# SUTARTIES DALYKAS

* 1. Paskolos sutartimi Invega įsipareigoja Paskolos sutartyje nustatyta tvarka ir sąlygomis suteikti Paskolos gavėjui Specialiosiose sąlygose nurodyto dydžio Paskolą, o Paskolos gavėjas įsipareigoja grąžinti gautą Paskolą, mokėti Palūkanas bei vykdyti kitus Paskolos sutartyje nustatytus įsipareigojimus.

# PASKOLOS GAVĖJO PATVIRTINIMAI IR GARANTIJOS

# Paskolos gavėjas patvirtina ir garantuoja, kad:

# atitinka minimalius Lietuvos Respublikos mokesčių administravimo įstatymo 401 straipsnyje nustatytus patikimų mokesčių mokėtojų kriterijus;

# Paskolos gavėjui, juridinio asmens atveju, nėra iškelta nemokumo byla ir (ar) jis nėra restruktūrizuojamas pagal Lietuvos Respublikos juridinių asmenų nemokumo įstatymą arba iki jo įsigaliojimo galiojusius Lietuvos Respublikos įmonių bankroto įstatymą ir Lietuvos Respublikos restruktūrizavimo įstatymą arba Paskolos gavėjui, fizinio asmens atveju, nėra iškelta fizinio asmens bankroto byla pagal Lietuvos Respublikos fizinių asmenų bankroto įstatymą;

# Paskolos gavėjas yra tinkamai atstovaujamas, turi teisę ir yra gavęs visus reikalingus pritarimus, įgaliojimus sudaryti Paskolos sutartį bei vykdyti Paskolos sutartimi prisiimtus įsipareigojimus pagal taikytinus teisės aktus ir korporatyvinius dokumentus;

# visi Paskolos sutartimi prisiimami įsipareigojimai yra teisėti, galiojantys, įpareigojantys Paskolos gavėją ir jo vykdytini;

# Paskolos sutartyje prisiimti Paskolos gavėjo įsipareigojimai neprieštarauja jokio sandorio, kurio šalimi jis yra, sąlygoms, taip pat jokiam teismo, arbitražo ar kitokios įgaliotos institucijos sprendimui, nutarčiai, nutarimui ar kitam aktui, kuris taikytinas Paskolos gavėjui;

# Paskolos sutarties sudarymo metu nėra jokių kliūčių ar aplinkybių, dėl kurių Paskolos gavėjo įsipareigojimų pagal Paskolos sutartį vykdymas taptų neįmanomas ar pasunkėtų;

# nevyksta jokie teisminiai, arbitražiniai ar administraciniai ginčai ar procesai, kurių baigtis gali turėti esminės neigiamos įtakos Paskolos gavėjo gebėjimui tinkamai vykdyti savo prievoles pagal Paskolos sutartį, ir nėra pagrindo manyti, kad tokie ginčai ar procesai gali kilti ateityje;

# Paskolos gavėjas turi ir turės pakankamas galimybes grąžinti visą Paskolos sumą, sumokėti Palūkanas iki nustatyto Paskolos grąžinimo termino;

* + 1. Paskolos gavėjas yra vienašališkai atsakingas už 5.1.1. punkte nurodomos informacijos teisingumą.

# visa Paskolos gavėjo ir jo akcininkų tiesiogiai, ar kitų asmenų jų vardu, Invegai pateikta informacija yra visais atžvilgiais tiksli, išsami, galutinė ir teisinga.

# PRIEVOLIŲ ĮVYKDYMO UŽTIKRINIMAS

# Paskolos gavėjas privalo užtikrinti, kad ne vėliau kaip per sutarties papildomose sąlygose nustatytą laikotarpį, Invegos naudai būtų pateiktos visos Specialiosiose sąlygose numatytos Prievolių įvykdymo užtikrinimo priemonės (jeigu taikoma). Paskolos gavėjas privalo užtikrinti, kad visi Prievolių įvykdymo užtikrinimo priemonių sandoriai būtų sudaryti Invegai priimtinomis sąlygomis ir forma bei įregistruoti Lietuvos Respublikos hipotekos registre ir kituose viešuose registruose (jeigu taikoma).

# Esant pateiktoms kelioms Prievolių įvykdymo užtikrinimo priemonėms, Invega turi teisę pasirinkti, kokiu eiliškumu ir kokias Prievolių įvykdymo užtikrinimo priemones realizuoti.

* 1. Visas išlaidas, susijusias su Paskolos užtikrinimo priemonių įforminimu (turto vertinimo, notaro paslaugų mokesčiai ir kt.), apmoka Paskolos gavėjas.

# PASKOLOS IŠMOKĖJIMAS

# Jeigu Specialiosiose sąlygose nenustatyta kitaip, Invega įsipareigoja Paskolos sutartyje nustatyta tvarka išmokėti Paskolą ar jos dalį, jeigu yra įvykdytos ir (ar) galioja visos Paskolos suteikimo ir panaudojimo bei šios bendrai taikomos sąlygos:

# Invegai Paskolos sutartimi patvirtinus Paskolos gavėjo tinkamumą Paskolai ar jos daliai gauti, Paskolos gavėjas turi pateikti nustatytos formos prašymą (priedas Nr. 1), dėl Paskolos ar jos dalies išmokėjimo. Kartu su prašymu turi būti pateikiami dokumentai patvirtinantys išmokamos Paskolos dalies panaudojimą, atitinkantys nustatytus reikalavimus.

# Invega įsipareigoja išmokėti Paskolos gavėjui Paskolą ne anksčiau nei gaunamas Paskolos gavėjo rašytinis Invegos nustatytos formos prašymas dėl Paskolos lėšų išmokėjimo.

# Paskolos gavėjo pateiktas prašymas išmokėti Paskolos ar jos dalies lėšas galioja penkias darbo dienas. Apie trūkstamus išmokėjimui dokumentus INVEGA informuoja Paskolos gavėją. Jei per tą laiką paskolos lėšos neišmokamos dėl Paskolos gavėjo sutartimi prisiimtų įsipareigojimų nevykdymo, suėjus šiam terminui Paskolos gavėjas turi pateikti naują prašymą.

# Jeigu Specialiosiose sąlygose nenustatyta kitaip, taikomas Paskolos suteikimo būdas:

# Paskola ar jos dalis Paskolos gavėjui suteikiama Specialiųjų sąlygų 6 punkte nustatytą tvarka ir būdu.

# Jeigu sutarties specialiojoje dalyje numatyta, kad Paskolos lėšomis apmokamos PVM sąskaitos faktūros ar sąskaitos faktūros (invoice), jos turi būti išrašytos ne anksčiau kaip trys mėnesiai prieš Sutarties pasirašymo datą ir turi būti nepradelstos (t. y. neturi būti pasibaigęs sąskaitoje nurodytas jos apmokėjimo terminas, o tuo atveju, jei terminas sąskaitoje nėra nurodytas, neturi būti praėję daugiau kaip 30 kalendorinių dienų nuo sąskaitos išrašymo dienos).

# Jeigu sutarties specialiojoje dalyje numatyta, atlikus apmokėjimą Paskolos lėšomis pagal išankstinę sąskaitą, Paskolos gavėjas Invegos nurodytais terminais turi pateikti Invegai pavedimą pagrindžiančią PVM sąskaitos faktūros kopiją, išskyrus atvejus, kai atsiskaitant pagal pirkimo – pardavimo sutartis teisės aktai nenumato PVM sąskaitos faktūros ar sąskaitos faktūros (invoice) išrašymo, taip pat atvejus, kai Invega atlieka pavedimą tiesiogiai trečiajai šaliai pagal priede Nr. 1, nurodytus trečiosios šalies rekvizitus ir mokėjimą pagrindžiančius dokumentus (išankstines sąskaitas faktūras, sutartis ir pan.)

# Jeigu Specialiosiose sąlygose nenustatyta kitaip, Invega turi teisę atsisakyti išmokėti Paskolos gavėjui Paskolą, jeigu paaiškėja bent viena iš žemiau nurodytų aplinkybių:

* + 1. Invegai įvertinus Paskolos gavėjo pateiktą informaciją ir tinkamumo sąlygas, kyla pagrįstų abejonių dėl tinkamo Paskolos panaudojimo.
    2. Paskolos gavėjas nevykdo ar netinkamai vykdo Paskolos sutartimi prisiimtus įsipareigojimus.
    3. Paskolos gavėjas kreipiasi dėl išmokėjimo po sutarties specialioje dalyje numatyto Paskolos išmokėjimo termino pabaigos.
    4. Pasikeičia Paskolos gavėjo finansinė, verslo aplinkos ar reputacinė būklė ir jeigu Invega būtų žinojusi tokią Paskolos gavėjo būklę Paskolos sutarties sudarymo momentu, Paskolos sutartis nebūtų sudaryta.
    5. Paskolos išmokėjimui pagrįsti pateikti dokumentai ar informacija nėra pakankami ar aiškūs ir Paskolos gavėjas atsisako pateikti Invegai prašomus papildomus dokumentus ar informaciją.

# PASKOLOS GAVĖJO ĮSIPAREIGOJIMAI

# Paskolos gavėjas įsipareigoja Paskolos lėšas panaudoti tik pagal Specialiosiose sąlygose numatytą paskirtį.

# Invegai pareikalavus, Paskolos gavėjas įsipareigoja nedelsiant, tačiau ne vėliau kaip per 5 (penkias) kalendorines dienas neatlygintinai elektroniniu paštu pateikti Invegai informaciją, duomenis ir (ar) dokumentus apie bet kokį žemiau nurodytą veiksmą, įvykį, sąlygą ir (ar) aplinkybę:

# vykstančius ar gresiančius teisminius, arbitražinius, administracinius ar kitus ginčus ar procesus, kurie gali turėti įtakos Paskolos gavėjo gebėjimui tinkamai vykdyti prievoles pagal Paskolos sutartį;

# bet kokių kitų Paskolos gavėjo įsipareigojimų pagal Paskolos sutartį nevykdymą;

# susidariusią sunkią Paskolos gavėjo finansinę padėtį, nurodant jos pobūdį, numatomą išeitį iš šios padėties, numatomus esminius atsiskaitymų uždelsimus, taip pat jeigu įvyksta bet kokios aplinkybės ar įvykiai, turintys ar galintys turėti įtakos pagal Paskolos sutartį prisiimtų Paskolos gavėjo įsipareigojimų vykdymui;

# bet kokią kitą, su Paskolos sutarties vykdymu susijusią, Invegos pareikalautą informaciją.

# Paskolos gavėjas įsipareigoja pateikti Invegai:

# Finansiniams metams pasibaigus, metinį Paskolos gavėjo (audituotą, jeigu taikoma) finansinių ataskaitų rinkinį, patvirtintą visuotinio akcininkų susirinkimo (kartu su auditoriaus išvada, jeigu privaloma) ne vėliau kaip per 4 (keturis) mėnesius nuo kiekvienų atitinkamų finansinių metų pabaigos;

# Jeigu Paskolos sutartimi įkeičiamas nekilnojamasis turtas, įkeistas turtas turi būti apdraustas Lietuvos Banko patvirtintoje draudimo bendrovėje, visu paskolos galiojimo laikotarpiu. Draudimo faktą patvirtinančius dokumentus Paskolos gavėjas pateikia Invegai elektroniniu arba registruotu paštu.

# Informaciją jeigu Paskolos sutarties galiojimo laikotarpiu planuojama keisti pagrindinės ar vienintelės veiklos pobūdį.

# Paskolos gavėjas įsipareigoja Paskolos sutarties galiojimo laikotarpiu be išankstinio Invegos rašytinio sutikimo:

# Nedidinti ir (ar) neprisiimti naujų skolinių įsipareigojimų tretiesiems asmenims;

# Nelaiduoti, negarantuoti už bet kokio dydžio trečiųjų asmenų prievolių įvykdymą ar kitaip neužtikrinti bet kokio dydžio trečiųjų asmenų prievolių įvykdymo;

# Neskirstyti pelno, nepriimti sprendimų dėl dividendų, tantjemų (jeigu taikoma) skyrimo ar sprendimo Paskolos gavėjo akcininkams išmokėti grąžą, lėšas bet kokia kita forma (įskaitant įstatinio kapitalo mažinimą, sprendimą supirkti savas akcijas), nesudaryti rezervų, išskyrus pagal teisės aktus privalomus rezervus;

# Neskolinti paskolos gavėjui priklausančių lėšų akcininkams ar tretiesiems asmenims.

# Paskolos gavėjas įsipareigoja kaupti suteiktos Paskolos panaudojimą pagal paskirtį pagrindžiančius dokumentus (originalus arba tinkamai patvirtintas kopijas) ir saugoti juos ne trumpiau nei 10 (dešimt) metų po Paskolos sutarties termino pabaigos. Invegai pareikalavus, Paskolos gavėjas privalo nedelsiant pateikti Paskolos panaudojimą pagrindžiančius dokumentus bei kitą susijusią informaciją. Nurodyti dokumentai ir (ar) jų kopijos bei informacija teikiami neatlygintinai.

# Paskolos gavėjas įsipareigoja informuoti su Paskolos sutartimi, įsipareigojimais ir vykdymu susijusius duomenų subjektus apie asmens duomenų tvarkymo dalyką, trukmę, duomenų tvarkymo pobūdį ir tikslus, duomenų rūšis ir duomenų subjektų kategorijas, duomenų perdavimo Invegai tikslus ir pagrindus.

# Paskolos gavėjas įsipareigoja užtikrinti, kad Paskolos gavėjo darbuotojai, tvarkantys asmens duomenis, laikysis konfidencialumo įsipareigojimo.

# Paskolos gavėjas įsipareigoja atlyginti Invegai visus tiesioginius ir netiesioginius nuostolius, atsiradusius dėl įsipareigojimų pagal Paskolos sutartį nevykdymo arba netinkamo vykdymo.

# PALŪKANOS

# Palūkanos yra skaičiuojamos nuo Paskolos gavėjo gautos ir negrąžintos Paskolos sumos. Laikytina, kad metai turi 360 dienų, o mėnuo – 30 dienų. Palūkanos pradedamos skaičiuoti nuo Paskolos sumos išmokėjimo dienos (imtinai) ir skaičiuojamos iki Paskolos visiško grąžinimo Invegai dienos

# Paskolos gavėjas nuo pirmos Paskolos ar jo dalies išmokėjimo dienos iki viso Paskolos sugrąžinimo Invegai dienos, moka Sutarties specialiojoje dalyje nurodyto dydžio Palūkanas, skaičiuojamas nuo faktiškai paimtos ir dar negrąžintos Paskolos sumos. Palūkanos sumokamos kiekvieną mėnesį Paskolos sutarties specialiojoje dalyje numatytą Mokėjimo dieną. Pirmos Palūkanos apskaičiuojamos už laikotarpį nuo faktinės Paskolos ar jos dalies išmokėjimo dienos (imtinai) iki artimiausios Mokėjimo dienos. Vėliau Palūkanos apskaičiuojamos už laikotarpį nuo kiekvieno mėnesio Mokėjimo dienos (imtinai) iki kito mėnesio Mokėjimo dienos.

# Jei Paskolos gavėjas moka kintamas Palūkanas, tai kintama metų palūkanų norma apskaičiuojama skaičiaus šimtosios dalies tikslumu.

# PASKOLOS GRĄŽINIMAS, ĮMOKŲ MOKĖJIMO TVARKA, DELSPINIGIAI IR BAUDOS

# Paskolos gavėjas Paskolą, įskaitant Palūkanas, Invegai grąžina Įmokų mokėjimo grafike nurodytomis dalimis ir terminais, kiekvieną Įmoką sumokėdamas į INVEGOS fondo sąskaitą, nurodytą Specialiosiose sąlygose.

# Atliekant Įmokos mokėjimą, Paskolos gavėjas mokėjimo paskirtyje nurodo *Paskolos sutarties Nr. [numeris]*, pvz. MTEPIS-2019-123 Visi mokėjimai pagal Paskolos sutartį atliekami eurais iš Paskolos gavėjo atsiskaitomosios sąskaitos, esančios Lietuvos Respublikoje įsteigtoje kredito įstaigoje arba užsienio kredito įstaigos filiale, įsteigtame Lietuvos Respublikoje. Invega turi teisę atsisakyti įskaityti Įmoką, jeigu pavedimas atliekamas iš kitos sąskaitos ir nurodyta netinkama paskirtis.

# Invega gavus iš Paskolos gavėjo mokėjimą, iš gautos sumos pirmąja eile padengs išlaidas, susijusias su reikalavimo vykdyti prievolę pagal Paskolos sutartį pareiškimu, antrąja eile – Paskolos gavėjui priskaičiuotus delspinigius, trečiąja eile – Palūkanas pagal Paskolos sutartį, išskyrus Paskolos sumą, ketvirtąja eile – Paskolą.

# Visa Paskolos gavėjui suteikta Paskola Invegai turi būti grąžinta ne vėliau nei iki Specialiosiose sąlygose nurodyto Paskolos grąžinimo termino.

# Paskolos gavėjas pateikęs 8.6 p. nurodytą prašymą, turi teisę bet kuriuo metu grąžinti visą Paskolą (ar jos dalį laikantis 8.9. nurodytų sąlygų) anksčiau nei iki Specialiosiose sąlygose nustatyto Paskolos grąžinimo termino, be jokių papildomų mokesčių. Paskolos gavėjui grąžinus visą Paskolos sumą anksčiau laiko, Palūkanos už likusį laikotarpį neskaičiuojamos. Kitas Paskolos sutartyje nurodytas sumas (įskaitant netesybas) Paskolos gavėjas privalo sumokėti visais atvejais, neatsižvelgiant į tai ar Paskola (jos dalis) grąžinta anksčiau laiko.

* 1. Apie ketinimą grąžinti Paskolą (jos dalį) anksčiau laiko, Paskolos gavėjas turi raštu informuoti Invegą ne vėliau kaip prieš 2 (dvi) darbo dienas iki planuojamo išankstinio grąžinimo dienos, pateikdamas nustatytos formos prašymą **(priedas Nr. 2)**. Jeigu grąžinimo dieną nurodyta grąžinti suma nesumokama, Paskolos gavėjas, norėdamas vėliau grąžinti visą ar dalį Paskolos sumos anksčiau termino, privalo iš naujo kreiptis į Invegą dėl tikslios grąžintinos sumos apskaičiavimo. Priedo Nr. 2 forma talpinama internetiniame Invegos puslapyje.
  2. Paskolos gavėjui tinkamai informavus Invegą apie tai, kad nori grąžinti Paskolos sumos dalį anksčiau laiko, dalinis arba išankstinis grąžinimas atliekamas pagal kliento pateiktame prašyme pasirinktą metodą:
     1. Artimiausių grąžintinų paskolos dalių mokėjimas, yra išankstinė Įmoka už ateinančius laikotarpius pagal Įmokų mokėjimo grafiką.
     2. Paskolos dengimas mažinant įsiskolinimo sumą. Palūkanos ir likusi Paskolos dalis yra mažinamos mažinant Įmokų dydį.
  3. Kai Paskolos gavėjas grąžina dalį Paskolos prieš terminą, be išankstinio informavimo kaip tai numatyta Paskolos sutarties 8.6 papunktyje, Invega turi teisę laikyti, kad toks mokėjimas yra išankstinė Įmoka už ateinančius laikotarpius pagal Įmokų mokėjimo grafiką (o ne išankstinis Paskolos dalies grąžinimas) bei paskirstyti šią sumą Paskolos sutarties 8.3 punkte papunktyje nustatyta tvarka.
  4. Paskolos gavėjas turi teisę grąžinti paskolos sumos dalį anksčiau laiko, ne dažniau kaip kartą per mėnesį, ir ne mažesnę sumą nei 1000 EUR.

# Už kiekvieną pradelstą Įmokos Mokėjimo dieną Paskolos gavėjas moka Invegai Specialiosiose sąlygose nustatyto dydžio delspinigius.

# Tuo atveju, kai Paskolos gavėjas nevykdo arba netinkamai vykdo bet kuriuos kitus, nei Paskolos sutarties finansinius įsipareigojimus:

* + 1. Elektroniniu paštu Paskolos gavėjui išsiunčiamas priminimas apie Paskolos sutarties sąlygos nevykdymą
    2. Jeigu Paskolos sutarties sąlyga toliau nevykdoma, t.y. Paskolos gavėjas nepateikia Invegai sąlygos įvykdymą patvirtinančių dokumentų per 30 kalendorinių dienų po priminimo išsiuntimo, tai laikoma esminiu Paskolos sutarties pažeidimu.

# Jeigu Paskolos sutartis nutraukiama dėl Paskolos gavėjo padaryto esminio Paskolos sutarties pažeidimo, Paskolos gavėjas, be kita ko, privalo Invegai sumokėti baudą, lygią 5 (penkiems) procentams nuo Paskolos sumos.

# Palūkanų, delspinigių ir (ar) baudos sumokėjimas neatleidžia Paskolos gavėjo nuo sutartinių įsipareigojimų vykdymo ir nesąlygoja įsipareigojimų vykdymo terminų atidėjimo arba Invegos teisės nutraukti Paskolos sutartį ribojimų.

# ŠALIŲ KOMUNIKACIJA

# Šalių viena kitai siunčiami pranešimai turi būti rašytiniai ir siunčiami elektroniniu paštu kreditai@invega.lt temos laukelyje aiškiai nurodant Paskolos sutarties datą ir numerį arba registruotu paštu Specialiosiose sąlygose nurodytais adresais.

# Paskolos gavėjas privalo užtikrinti, kad Paskolos gavėjo dokumentai, teikiami Invegai pagal Paskolos sutartį, siunčiami elektroniniu paštu, būtų pasirašyti kvalifikuotu elektroniniu parašu.

# Jeigu elektroninis laiškas buvo išsiųstas Šaliai darbo dieną darbo valandomis, laikoma, kad laiškas (pranešimas) buvo gautas tą pačią dieną. Jeigu elektroninis laiškas buvo išsiųstas pasibaigus darbo valandoms laikoma, kad laiškas (pranešimas) buvo gautas kitą darbo dieną.

# Bet kuri Šalis per 3 (tris) darbo dienas raštu praneša kitai Šaliai apie nurodyto buveinės ir (ar) elektroninio pašto adreso pasikeitimą. Kol nėra gavusi tokio pranešimo apie adreso pasikeitimą, Šalis gali teisėtai perduoti pranešimus naujausiu jai tinkamai praneštu adresu.

# PASKOLOS SUTARTIES GALIOJIMAS, NUTRAUKIMAS, KEITIMAS

# Paskolos sutartis įsigalioja nuo pasirašymo momento ir galioja iki visiško Šalių įsipareigojimų pagal Paskolos sutartį įvykdymo arba Paskolos sutarties nutraukimo Paskolos sutartyje ir (ar) taikytinuose teisės aktuose numatyta tvarka.

# Tiek Paskolos sutartyje numatytų, tiek Lietuvos Respublikos teisės aktuose nustatytų Paskolos gavėjo įsipareigojimų nevykdymas yra esminis Sutarties pažeidimas, jei atitinka LR civilinio kodekso 6.217 str. įtvirtintus kriterijus.

# Invega, bet kuriuo iš žemiau numatytų atvejų, turi teisę vienašališkai nesikreipdama į teismą nutraukti Paskolos sutartį prieš Specialiosiose sąlygose nurodytą Paskolos grąžinimo terminą ir (ar) pareikalauti nedelsiant grąžinti Paskolą (ar jos dalį) kartu su visomis priskaičiuotomis Palūkanomis ir kitomis pagal Paskolos sutartį mokėtinomis sumomis, įspėjusi Paskolos gavėją apie tai raštu ne vėliau kaip prieš 3 (tris) kalendorines dienas, kai:

# nustatyta, kad Paskolos gavėjas panaudojo Paskolą (ar jos dalį) ne pagal paskirtį;

# Paskolos gavėjas vėluoja mokėti Įmoką pagal Įmokų mokėjimo grafiką 90 (devyniasdešimt) kalendorinių dienų;

# Paskolos gavėjo pateikta informacija, patvirtinimai ar garantijos yra iš esmės neteisingi, netikslūs ar klaidinantys ir, jeigu Invega būtų žinojusi tokią tikslią informaciją Paskolos sutarties sudarymo momentu, Paskolos sutartis nebūtų sudaryta;

# Paskolos gavėjas ar bet kuris kitas asmuo dalyvaujantis Paskolos sutarties sudaryme ir (ar) vykdyme, pažeidžia bet kurios pateiktos Prievolės įvykdymo ar užtikrinimo sąlygas arba Prievolių įvykdymo ar užtikrinimo priemonė bei su ja susiję dokumentai ir (sąlygos) yra ginčijami ar paaiškėja aplinkybės, turinčios įtakos tinkamam Prievolių įvykdymo ar užtikrinimo priemonių vykdymui arba Prievolių įvykdymo ar užtikrinimo priemonių dokumentai yra niekiniai ir (ar) negaliojantys (jeigu taikoma);

# Paskolos gavėjas pakartotinai nevykdo arba netinkamai vykdo kitus savo sutartinius įsipareigojimus pagal Paskolos sutartį;

# iš esmės pablogėja Paskolos gavėjo finansinė būklė, įvyksta kiti svarbūs įvykiai, atsiranda sąlyga ir (ar) kita aplinkybė ir, Invegos nuomone, nepriklausomai nuo to, kaip tokį veiksmą, įvykį, atsiradusią sąlygą ir (ar) aplinkybę vertina Paskolos gavėjas gali turėti esminės neigiamos įtakos Paskolos gavėjo galimybėms grąžinti Paskolą, tinkamai įvykdyti kitus Paskolos sutartyje numatytus įsipareigojimus.

# nustatomas esminis Paskolos sutarties pažeidimas.

# Paskolos gavėjui, nebegalint tinkamai vykdyti įsipareigojimų pagal Paskolos sutartį, Paskolos gavėjas turi teisę kreiptis į Invegą dėl Paskolos restruktūrizavimo, neviršijant maksimalios Paskolos trukmės, numatytos Apraše. Invega turi teisę prašyti pateikti papildomas prievolės užtikrinimo priemones už Įmokų mokėjimo grafiko pakeitimą ir skolos dengimo grafiko sudarymą.

# Paskolos sutarties nutraukimas nesustabdo delspinigių, kitų Paskolos sutartyje numatytų mokėjimų skaičiavimo ir nepanaikina Paskolos gavėjo prievolės grąžinti Paskolą, mokėti palūkanas, delspinigius, kitus Paskolos sutartyje numatytus mokėjimus bei vykdyti kitas Paskolos sutarties sąlygas.

# Paskolos sutarties pakeitimai, papildymai galioja, jeigu jie yra sudaryti raštu ir pasirašyti abiejų Šalių.

# Sutarties priedas Nr. 1 (Prašymas išmokėti kreditą), ir sutarties priedas Nr. 2 (Prašymas grąžinti kreditą ar jo dalį anksčiau laiko), galioja jeigu jie yra tinkamai pateikti t. y. pasirašytas prašymas pateiktas tinkamu adresu.

# Jeigu po Paskolos sutarties pasirašymo dienos kurios nors Paskolos sutarties nuostatos teisiškai taptų negaliojančios, toks negaliojimas neturėtų įtakos likusių nuostatų galiojimui. Bet koks Paskolos sutarties nuoseklumo trūkumas tokiu atveju turi būti užpildytas nuostata, kuri labiausiai atitiktų Paskolos sutarties esmę ir tikslą.

# KITOS NUOSTATOS

# Paskolos sutartis sudaryta vadovaujantis Lietuvos Respublikos įstatymais.

# Paskolos sutarties turinys be kita ko yra aiškinamas vadovaujantis Aprašo nuostatomis.

# Šalių ginčai dėl Paskolos sutarties sprendžiami derybomis, o nepavykus taikiai susitarti per 30 (trisdešimt) kalendorinių dienų, Lietuvos Respublikos teisės aktų nustatyta tvarka.

# Šalys sutaria, kad esant būtinybei šalių ginčai dėl Paskolos sutarties bus sprendžiami Lietuvos Respublikos įstatymų numatyta tvarka.

# Invega turi teisę Paskolos gavėjui nevykdant įsipareigojimų, iš anksto raštu įspėjusi Paskolos gavėją prieš 14 (keturiolika) kalendorinių dienų, perleisti visas ar dalį savo teisių ir pareigų, kylančių iš Paskolos sutarties, tretiesiems asmenims be Paskolos gavėjo sutikimo. Paskolos gavėjas įsipareigoja atlikti visus veiksmus, kurie būtų reikalingi siekiant įgyvendinti tokį reikalavimo teisių perleidimą.

# Invega turi teisę pavesti vykdyti išieškojimą pagal Paskolos sutartį tretiesiems asmenims ir reikalauti Paskolos gavėją atlyginti dėl to Invegos patirtas išlaidas ir (ar) nuostolius, įskaitant, bet neapsiribojant, sumokėtą administravimo mokestį tretiesiems asmenims, vykdantiems išieškojimą, su kuo Paskolos gavėjas visiškai sutinka ir tam neprieštarauja.

# Šalis atleidžiama nuo atsakomybės už Paskolos sutarties nevykdymą, jei Paskolos sutartis nevykdoma dėl nenugalimos jėgos (force majeure), t.y. aplinkybių, kurių ta šalis negalėjo kontroliuoti bei protingai numatyti Paskolos sutarties sudarymo metu ir negalėjo užkirsti kelio šių aplinkybių ar jų pasekmių atsiradimui. Nenugalimos jėgos (force majeure) aplinkybės taikomos taip, kaip jos apibrėžtos LR CK 6.212 str. ir LR Vyriausybės 1996-07-15 nutarime Nr. 840 „Dėl atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.

# Apie nenugalimos jėgos (force majeure) aplinkybių atsiradimą Sutarties šalys nedelsiant el. paštu privalo informuoti viena kitą. Šalis, nepranešusi kitai šaliai apie nenugalimos jėgos (force majeure) aplinkybes, negali jomis remtis kaip atleidimo nuo atsakomybės už Sutarties nevykdymą pagrindu. Esant nenugalimos jėgos aplinkybėms (force majeure) aplinkybėms šalys atleidžiamos nuo savo sutartinių įsipareigojimų (išskyrus nuo pareigos mokėti palūkanas) vykdymo visam minėtų aplinkybių buvimo laikotarpiui, bet ne ilgiau kaip 6 (šešiems) mėnesiams. Jei pagrindas nevykdyti įsipareigojimų dėl nenugalimos jėgos (force majeure) aplinkybių išlieka ilgiau nei 6 (šešis) mėnesius, bet kuri iš šalių turi teisę nutraukti Sutartį. Nutraukus sutartį, Paskolos gavėjas privalo per 60 (šešiasdešimt) kalendorinių dienų nuo Sutarties nutraukimo dienos grąžinti Invegai Paskolą, sumokėti priskaičiuotas palūkanas bei įvykdyti kitus sutartyje numatytus įsipareigojimus.

# Paskolos sutartis sudaryta dviem egzemplioriais, kuriuos pasirašo sutartyje dalyvaujančios Šalys, arba vienu egzemplioriumi, kai Paskolos sutartis pasirašoma kvalifikuotais elektoriniais parašais.

**ŠALIŲ PARAŠAI**

|  |  |
| --- | --- |
| **Paskolos gavėjas:**  \_\_\_\_\_\_\_\_\_\_\_\_\_\_\_  **[Pareigos]**  [Vardas ir Pavardė] | **Invega:**  \_\_\_\_\_\_\_\_\_\_\_\_\_\_\_  **Kreditavimo skyriaus vadovas**  Laimis Kindurys |